DA Den Europæiske Unions Tidende C 51/8

Offentliggørelse af en ansøgning om ændring i henhold til artikel 50, stk. 2, litra a), i Europa-Parlamentets og Rådets forordning (EU) nr. 1151/2012 om kvalitetsordninger for landbrugsprodukter og fødevarer

(2018/C 51/06)

Denne offentliggørelse giver ret til at rejse indsigelse mod ansøgningen, jf. artikel 51 i Europa-Parlamentets og Rådets forordning (EU) nr. 1151/2012 (1).

ANSØGNING OM GODKENDELSE AF EN VÆSENTLIG ÆNDRING AF VARESPECIFIKATIONEN FOR EN BESKYTTET OPRINDELSESBETEGNELSE ELLER EN BESKYTTET GEOGRAFISK BETEGNELSE

Ansøgning om godkendelse af en ændring i overensstemmelse med artikel 53, stk. 2, første afsnit, i forordning (EU) nr. 1151/2012

»RADICCHIO VARIEGATO DI CASTELFRANCO«

EU-nr.: PGI-IT-1515-AM01 — 22.12.2016

BOB ( ) BGB ( X )

1. Ansøgende sammenslutning og legitim interesse

Sammenslutningens navn : Consorzio di Tutela Radicchio Rosso di Treviso IGP e Radicchio Variegato di Castelfranco IGP Type sammenslutning : Sammenslutning med flere personer Deltagere : Producent(er) Adresse : Piazzale indipendenza n. 2 31055 Quinto di Treviso TV ITALIEN E-mail : consorzio@radicchioditreviso.it mail@pec.radicchioditreviso.it

Consorzio di Tutela Radicchio Rosso di Treviso IGP e Radicchio Variegato di Castelfranco IGP (sammenslutning for beskyttelse af de beskyttede geografiske betegnelser »Radicchio Rosso di Treviso« og »Radicchio Variegato di Castelfranco«) er berettiget til at indgive en ansøgning om ændring i henhold til artikel 13, stk. 1, i dekret nr. 12511 af 14. oktober 2013 fra ministeriet for landbrug, fødevarer og skovbrug.

2. Medlemsstat eller tredjeland

Italien

3. Afsnit i varespecifikationen, som berøres af ændringen

— ☐ Produktets betegnelse — ☒ Beskrivelse af produktet — ☒ Geografisk område — ☒ Bevis for oprindelse — ☒ Produktionsmetode — ☐ Tilknytning — ☒ Mærkning — ☒ Andet: kontrolorgan, betegnelse, tilknytning

4. Type ændring

— ☒ Væsentlig ændring af varespecifikationen for en registreret BOB eller BGB i overensstemmelse med artikel 53, stk. 2, tredje afsnit, i forordning (EU) nr. 1151/2012. — ☐ Væsentlig ændring af varespecifikationen for en registreret BOB eller BGB, for hvilken der ikke er offentliggjort et enhedsdokument (eller tilsvarende), i overensstemmelse med artikel 53, stk. 2, tredje afsnit, i forordning (EU) nr. 1151/2012.

5. Ændring(er)

Produktbeskrivelse

Ændring 1

Aktuel varespecifikation

»Artikel 2 — Anvendelse Den pågældende beskyttede geografiske betegnelse kan anvendes til at beskrive rødbladet cikorie (radicchio), der udelukkende og fuldt ud dyrkes i områderne i provinserne Treviso, Padova og Venedig som angivet nedenfor, af personer, som dyrker egnede arealer, der hvert år anvendes til netop denne afgrøde.«

Ny tekst

»Artikel 2 — Beskrivelse af produktet De kulturer, som anvendes til at producere »Radicchio Variegato di Castelfranco« BGB, skal være planter af Compositae-familien, Cichorium intybus-slægten, den vilde variant, herunder den rødbladede type. Produktets egenskaber Ved afsætningen skal radicchio mærket med den beskyttede geografiske betegnelse »Radicchio Variegato di Castelfranco« udvise følgende egenskaber: a) udseende: velformet hoved i klare farver med en diameter på højst 15 cm; ved bunden er der en første kreds af flade blade, næste kreds af blade vender lidt opad, og ind mod midten vender bladene mere og mere opad, uden egentligt hjerteblad; stokken er maksimalt 4 cm lang med en diameter, der står i forhold til hovedets størrelse; bladene er runde, bølgede, har krøllede kanter og er så kraftige som muligt b) farve: hvide/flødefarvede blade, der er brogede med spredte pletter af forskellige nuancer fra lys violet til mørklilla og kraftig rød c) smag: bladene har en delikat smag fra sødlig til behagelig bitter d) størrelse: hovederne vejer mindst 100 g med en mindste diameter på 15 cm. Vareprofilen for »Radicchio Variegato di Castelfranco« defineres således: perfekt modningsgrad; hvid til flødefarvet med ligelig fordeling af pletter, der går fra lysviolet til kraftig rød; letbølgede blade med krøllede kanter; rimelig fast hoved; mellemstort til stort hoved; ensartede hovedstørrelser; omhyggelig afpudsning og fejlfri; stokken velproportioneret i forhold til hovedet og højst 4 cm lang.«

Begrundelse

Strukturen i varespecifikationen er blevet bragt i overensstemmelse med den rækkefølge for oplysningerne i varespecifikationen, som er anført i artikel 7 i forordning (EU) nr. 1151/2012. Artikel 2 er erstattet af tekst med en beskrivelse af produktet, som oprindeligt fandtes i artikel 6, og reglerne om anvendelse af den beskyttede geografiske betegnelse er flyttet fra artikel 2 til artikel 3. Bestemmelserne i første stykke i den ændrede artikel er flyttet fra artikel 4 i den gældende varespecifikation.

Geografisk område

Ændring 2

Aktuel varespecifikation

»Artikel 3 — Produktionsområde Produktions- og pakningsområdet for »Radicchio Variegato di Castelfranco« omfatter i Treviso-, Padova- og Venedigprovinserne hele det administrative område i de følgende kommuner: Treviso-provinsen: Breda di Piave, Carbonera, Casale sul Sile, Casier, Castelfranco Veneto, Castello di Godego, Istrana, Loria, Maserada sul Piave, Mogliano Veneto, Morgano, Paese, Ponzano Veneto, Preganziol, Quinto di Treviso, Resana, Riese Pio X, San Biagio di Callalta, Silea, Spresiano, Trevignano, Treviso, Vedelago, Villorba, Zero Branco. Padova-provinsen: Albignasego, Battaglia Terme, Borgoricco, Camposanpiero, Cartura, Casalserugo, Conselve, Due Carrare, Loreggia, Maserà di Padova, Massanzago, Monselice, Montagnana, Montegrotto Terme, Pernumia, Piombino Dese, Ponte San Nicolò, San Pietro Viminario, Trebaseleghe. Venedig-provinsen: Martellago, Mira, Mirano, Noale, Salzano, Santa Maria di Sala, Scorzè, Spinea.«

Ny tekst

»Artikel 3 — Afgrænset geografisk område Den pågældende beskyttede geografiske betegnelse må kun anvendes til rødbladet cikorie (radicchio), der udelukkende og fuldt ud produceres i områderne i provinserne Treviso, Padova og Venedig som angivet nedenfor. Produktions- og pakningsområdet for »Radicchio Variegato di Castelfranco« omfatter i provinserne Treviso, Padova og Venedig hele det område, der administrativt udgør følgende kommuner. Provinsen Treviso: Breda di Piave, Carbonera, Casale sul Sile, Casier, Castelfranco Veneto, Castello di Godego, Istrana, Loria, Maserada sul Piave, Mogliano Veneto, Morgano, Paese, Ponzano Veneto, Preganziol, Quinto di Treviso, Resana, Riese Pio X, San Biagio di Callalta, Silea, Spresiano, Trevignano, Treviso, Vedelago, Villorba og Zero Branco. Provinsen Padova: Albignasego, Battaglia Terme, Borgoricco, Camposanpiero, Cartura, Casalserugo, Conselve, Due Carrare, Loreggia, Maserà di Padova, Massanzago, Monselice, Montagnana, Montegrotto Terme, Pernumia, Piombino Dese, Ponte San Nicolò, San Pietro Viminario, Trebaseleghe og Tribano. Provinsen Venedig: Marcon, Martellago, Mira, Mirano, Noale, Salzano, Santa Maria di Sala, Scorzè og Spinea.«

Begrundelse

Reglerne om brug af denne beskyttede geografiske betegnelse, som tidligere fremgik af artikel 2, er medtaget her, da indholdet i dette stykke og i nævnte artikel er relateret til hinanden.

Der er tilføjet to kommuner — Tribano i provinsen Padova og Marcon i provinsen Venedig — da »Radicchio Variegato di Castelfranco« er en typisk, karakteristisk afgrøde i dette område af regionen Veneto. Især er den historiske tradition i de to kommuner og knowhow om produktionen, der forbinder grøntsatsdyrkere i disse kommuner med alle andre dyrkere af »Radicchio Variegato di Castelfranco« BGB, dokumenteret, og dette understøttes af gamle salgsfakturaer, herunder for radicchio af »ekstra« kvalitet, fra bedrifter, som ligger i og/eller landbrugsjord i disse kommuner. Denne anmodning sker således for at medtage særlige interesser, der ikke blev taget hensyn til, da denne beskyttede geografiske betegnelse blev anerkendt for næsten 20 år siden.

Dokumentation for oprindelse

Ændring 3

Aktuel varespecifikation

»Artikel 4 — Det naturgivne miljø De kulturer, som anvendes til at producere »Radicchio Variegato di Castelfranco«, skal være planter af Compositae-familien, Cichorium intybus-slægten, den vilde variant, herunder den rødbladede type Forholdene ved udplantning og aktiviteter i forbindelse med pasning af afgrøderne på de jordstykker, som anvendes til produktionen af »Castelfranco« BGB, skal være dem, der traditionelt anvendes i området, og under alle omstændigheder være således, at de giver salathovederne deres særlige egenskaber. Frisk, dyb jord, som er veldrænet, ikke-alkalisk og ikke overdrevent rig på næringsstoffer, navnlig kvælstof, anses for at være passende til produktion af »Radicchio Variegato di Castelfranco« BGB. Særligt velegnet er dyrkningsområder med leret sandbund, som tidligere har været oversvømmet, og som nu afkalkes, med et klima, som har tilstrækkeligt regnfulde somre og moderate maksimumstemperaturer, tørre efterår og vintre, der bliver kolde tidligt og har minimumstemperaturer helt ned til − 10 °C. For »Radicchio Variegato di Castelfranco« BGB må plantetætheden efter såning eller udplantning og efterfølgende udtynding ikke overskride 7 planter pr. kvadratmeter. For at produktet kan klassificeres som »Radicchio Variegato di Castelfranco« BGB, må den maksimale produktion pr. dyrket hektar ikke overstige 6 000 kg (uden tolerance). Hvert enkelt hoved må som færdigprodukt højst veje 0,4 kg (uden tolerance).«

Ny tekst

»Artikel 4 — Bevis for oprindelse Alle faser af produktionsprocessen overvåges, og alt input og output registreres. Dermed sikres produktets sporbarhed, hvilket også sker gennem registrering af jordstykker, producenter og pakkevirksomheder i registre, som kontrolinstansen fører til dette formål, vedligeholdelse af produktions- og pakkeregistre og rettidig indberetning af producerede mængder til kontrolinstansen. Alle fysiske og juridiske personer, der er opført i de pågældende registre, underkastes kontrol fra kontrolinstansens side i overensstemmelse med bestemmelserne i varespecifikationen og den pågældende kontrolplan.«

Begrundelse

Strukturen i varespecifikationen er blevet bragt i overensstemmelse med indholdet i varespecifikationen som anført i artikel 7 i forordning (EU) nr. 1151/2012. Artikel 4 er blevet omformuleret og indeholder nu teksten om produktets oprindelse og regler om sporbarhed.

Oplysninger om det naturgivne miljø i stk. 2 og 3 er flyttet til artikel 6, mens stk. 4, 5 og 6 er ændret og flyttet til næste artikel, dvs. artikel 5.

Produktionsmetode

Ændring 4

Følgende bestemmelser i artikel 4 i den aktuelle varespecifikation er ændret og flyttet til artikel 5.

»Produktionen af »Radicchio Variegato di Castelfranco« kan begynde med enten såning eller udplantning. For »Radicchio Variegato di Castelfranco« BGB må plantetætheden efter såning eller udplantning og efterfølgende udtynding ikke overskride 7 planter pr. kvadratmeter. For at produktet kan klassificeres som den beskyttede geografiske betegnelse »Radicchio Variegato di Castelfranco« BGB, må den maksimale produktion pr. dyrket hektar ikke overstige 6 000 kg (uden tolerance). Hvert enkelt hoved må som færdigprodukt højst veje 0,4 kg (uden tolerance).«

Ny tekst

»Produktionen af »Radicchio Variegato di Castelfranco« forestås af personer, der dyrker passende jord, som hvert år bruges til denne afgrøde, og kan begynde med enten såning eller udplantning. For »Radicchio Variegato di Castelfranco« BGB må plantetætheden efter såning eller udplantning og efterfølgende udtynding ikke overskride 8 planter pr. kvadratmeter. For at produktet kan klassificeres som den beskyttede geografiske betegnelse »Radicchio Variegato di Castelfranco«, må den maksimale produktion pr. dyrket hektar ikke overstige 12 000 kg. Hvert enkelt hoved må som færdigprodukt højst veje 0,6 kg.«

Begrundelse

Henvisningen til »personer, som dyrker egnede jordarealer, som hvert år bruges til denne afgrøde« er flyttet fra artikel 2 »Anvendelse« til den relevante artikel 4 »Produktionsmetode«.

Stykket om plantetæthed pr. kvadratmeter er flyttet fra artikel 4 til artikel 5 i varespecifikationen. Den øgede plantetæthed fra 7 til 8 planter pr. kvadratmeter er nødvendig for at producere mindre hoveder, som, selv om de overholder kvalitetsparametrene i varespecifikationen, skal opfylde behovene i bestemte forbrugerkategorier som f.eks. små husholdninger med en eller to personer.

Stykket om hovedernes maksimale vægt er flyttet fra artikel 4 til artikel 5 i varespecifikationen. Med forhøjelsen af den maksimale vægt pr. hoved fra 0,4 kg til 0,6 kg og af det maksimale udbytte tages der hensyn til den øgede produktivitet for planterne som følge af det løbende masseudvælgelsesarbejde, som producenterne har udført, siden navnet blev registreret. Produktionsteknikker, plantebeskyttelsesteknikker og landbrugsteknisk arbejde på den dyrkede jord er også forbedret. Indførelse af maskiner, som navnlig skal fremskynde høstfasen og på mere effektiv vis sikre, at mindre af produktet går tabt, mens brug af et kontrolleret miljø til forberedelse og midlertidig opbevaring af produktet, inden det markedsføres, giver mulighed for øget udbytte.

Ændring 5

Følgende sætning i artikel 5:

»Udplantningen skal foregå mellem 15. juni og 31. august.«

affattes således:

»Udplantningen skal foregå mellem 15. juni og 10. september.«

Begrundelse

Med forlængelsen af udplantningsperioden tages der hensyn til variationer i vejret, da vejrforholdene kan være af en sådan art, at slutdatoen for udplantningen må udskydes. Den endelige dato for udplantningen er således rykket frem til den 10. september.

Ændring 6

Følgende sætning i artikel 5:

»Fremdrivningen af »Radicchio Variegato di Castelfranco« kan foregå på to måder:

a) ved lodret at sænke hovederne op til kraven i 11 °C varmt kildevand, som er egnet til at klargøre produkterne, indtil de har nået den rigtige modenhed, med de egenskaber, som tidligere er beskrevet som angivet i artikel 6 nedenfor, eller

b) i opvarmede rum eller ude på markerne, hvor rodapparatet får den rette fugtighed, ved at sænke lysstyrken og fremme udviklingen af nye skud fra hvert hoved.«

affattes således:

»Fremdrivningen af »Radicchio Variegato di Castelfranco« kan foregå på to måder:

a) ved lodret at sænke hovederne op til kraven i 11 °C varmt kildevand, indtil de har nået den rigtige modenhed, med de egenskaber, som tidligere er beskrevet, eller

b) i opvarmede rum eller ude på markerne, hvor rodapparatet får den rette fugtighed, ved at sænke lysstyrken og fremme udviklingen af nye skud fra hvert hoved.«

Begrundelse

Det foreslås, at vandtemperaturen, som blev fastsat for over 20 år siden, skal være den optimale minimumstemperatur til blegning. Det fastsatte parameter i den aktuelle varespecifikation er et for strengt krav i lyset af produktionsområdets store størrelse, som omfatter ikke mindre end 52 kommuner i provinserne Treviso, Padova og Venedig.

Mærkning

Ændring 7

Aktuel varespecifikation

»Artikel 8 — Produktionsnotifikation: Driftslederen indfører i et særligt bedriftsregister, hvornår hver høstfase starter. Driftslederen meddeler den kontrolinstans, der er omhandlet i foregående artikel, den produktionsmængde, der er klar til afsætning. Driftslederen opfører samtidig mængden i bedriftsregistret og anfører datoen for aflevering til pakkevirksomheden, undtagen hvis pakningen foretages på bedriften.«

er udgået.

Begrundelse

Bestemmelserne i artikel 8 er fjernet, da de er omfattet af reglerne i artikel 4.

Ændring 8

Aktuel varespecifikation

»Artikel 9 — Betegnelse og præsentation Radicchio, der afsættes med den beskyttede geografiske betegnelse »Radicchio Variegato di Castelfranco«, skal pakkes i: a) egnede beholdere med bundmål på 30 × 50 eller 30 × 40 cm og til et maksimalt indhold på 5 kg b) egnede beholdere med bundmål på 40 × 60 cm og til et maksimalt indhold på 7,5 kg c) egnede beholdere af forskellige dimensioner uden dog at overskride et vægtindhold på 2 kg. Hver beholder lukkes med et forseglet låg, der modvirker, at indholdet kan tages ud uden at bryde forseglingen.«

Ny tekst

»Artikel 8 — Mærkning Radicchio, der afsættes med den beskyttede geografiske betegnelse »Radicchio Variegato di Castelfranco«, skal pakkes i egnede beholdere til fødevarer uden dog at overskride et samlet vægtindhold på 10 kg. Egenskaberne for sådanne beholdere skal gøre det muligt at bevare produktet ordentligt, uden at det går i stykker eller bliver dårligt. Hvis produktet skal forarbejdes, kan det afsættes i egnede beholdere (kasser), forudsat at vægten ikke overstiger 250 kg. Som garanti for slutkunden skal alle beholdere have et låg, som kan forsegles. Ved detailsalg i emballage på over 2 kg kan produktet tages ud af kasserne, idet seglet brydes, og salathovederne kan sælges stykvis til den endelige forbruger.«

Begrundelse

Henvisninger til emballagestørrelser er blevet fjernet. Begrundelsen for denne ændring er, at der skal føres en stadig mere effektiv markedsføringspolitik på grund af de stadig større krav, som stilles i den moderne detailsektor, forarbejdningsvirksomheder og forbrugere, og som kræver større fleksibilitet og innovation ved valg af ideel emballage.

Der er indført særlige regler for produkter, som er bestemt til forarbejdning. Det er nødvendigt at bruge egnede emballagetyper med en kapacitet på op til 250 kg, fordi der stilles krav om, at produktet skal leveres til forarbejdning i emballagetyper, som bedre modsvarer behovene i forbindelse med håndtering og forarbejdning og dermed reducerer omkostningerne.

Og endelig præciseres det, at forbuddet mod at bryde forseglingen og tage produktet ud, gælder inden salg. På salgsstederne er det nødvendigt at åbne forpakningerne (hvor de vejer over 2 kg netto), så hovederne kan sælges enkeltvis til slutforbrugeren. Hvis produktet sælges på bakker, der vejer mindre end 2 kg netto, sælges disse bakker hele.

Ændring 9

Aktuel varespecifikation

»Artikel 9 — Betegnelse og præsentation«

Sætningen:

»Beholderne skal også omfatte oplysninger, der gør det muligt at identificere navn eller selskabsform og adresse på producenten eller hjemsted for den enkelte producent og/eller producentorganisation og/eller pakkevirksomhed.«

Ny tekst

»Artikel 8 — Mærkning«

»Ud over de lovkrævede oplysninger kan beholderne også indeholde eventuelle supplerende oplysninger, der ikke er anprisninger og heller ikke vildleder forbrugeren om produktets art og egenskaber.«

Begrundelse

Sætningen er forenklet ved at henvise til de eksisterende bestemmelser i den gældende lovgivning om mærkning.

Andet

Ændring 10

Artikel 6 i varespecifikationen omformuleres som følger:

»Forholdene ved udplantning og aktiviteter i forbindelse med pasning af afgrøderne på de jordstykker, som anvendes til produktionen af »Castelfranco« BGB, skal være dem, der traditionelt anvendes i området, og under alle omstændigheder være således, at de giver salathovederne deres særlige egenskaber. Frisk, dyb jord, som er veldrænet, ikke-alkalisk og ikke overdrevent rig på næringsstoffer, navnlig kvælstof, anses for at være passende til produktion af »Radicchio Variegato di Castelfranco«. Særligt velegnet er dyrkningsområder med leret sandbund, som tidligere har været oversvømmet, og som nu afkalkes, med et klima, som har tilstrækkeligt regnfulde somre og moderate maksimumstemperaturer, tørre efterår og vintre, der bliver kolde tidligt og har minimumstemperaturer helt ned til − 10 °C. Miljøet og de naturgivne og menneskelige faktorer i produktionsområdet giver »Radicchio Variegato di Castelfranco« de foreskrevne egenskaber. Historien, udviklingen, de lokale bedrifters og jordbrugernes århundredgamle traditioner, jordbundens egenskaber, klimaet, grundvandets temperatur og muligheden for at skabe kilder ved at bore i jorden, og således med ringe omkostninger, skaber tilsammen tilknytningen mellem dyrkningen af »Radicchio Variegato di Castelfranco« og det lokale miljø, hvor den dyrkes i øjeblikket.«

Begrundelse

Artikel 6 indeholder samme oplysninger som i artikel 4 i den nugældende varespecifikation, men oplysningerne er omstruktureret som følge af ændring 1 og 4. Artiklen er suppleret med oplysningerne i punkt 4.6 i det resumé, der er offentliggjort i EUT C 270 af 13. november 2007. Omstrukturereingen af det sproglige indhold i artiklen påvirker i ingen henseende de elementer, der viser betegnelsens tilknytning til det geografiske produktionsområde.

Kontrolorgan

Ændring 11

Artikel 7 i varespecifikationen omformuleres som følger:

»Artikel 7 — Kontrolorgan Overholdelse af varespecifikationen kontrolleres i overensstemmelse med artikel 37 i forordning (EU) nr. 1151/2012. Det ansvarlige kontrolorgan for varespecifikationen er CSQA Certificazioni Srl, Via San Gaetano 74, Thiene VI, Italien, tlf. +39 0445366094, fax +39 0445382672, e-mail csqa@csqa.it, Pec: csqa@legalmail.it.«

Begrundelse

Oplysningerne om sporbarhed er ajourført og flyttet til artikel 4 i den ændrede specifikation (se ændring 4 — Bevis for oprindelse), mens følgende henvisninger til kontrolinstansen er indarbejdet i den pågældende artikel.

Ændring 12

Aktuel varespecifikation

»Artikel 1 — Betegnelse Den beskyttede geografiske betegnelse (BGB) »Radicchio Variegato di Castelfranco« — er reserveret, inden for havebrug, til rødbladet cikorie (radicchio), som opfylder betingelserne og kravene i denne varespecifikation«

Ny tekst

»Artikel 1 — Betegnelsens navn Den beskyttede geografiske betegnelse (BGB) »Radicchio Variegato di Castelfranco« — er reserveret til rødbladet cikorie (radicchio), som opfylder betingelserne og kravene i denne varespecifikation.«

Begrundelse

Dette er blot en formel ændring, som ikke omfatter ændringer i den registrerede betegnelse »Radicchio Variegato di Castelfranco«. Henvisningen til havebrug i artikel 1, »Betegnelse«, er fjernet, da den er overflødig.

ENHEDSDOKUMENT

»RADICCHIO VARIEGATO DI CASTELFRANCO«

EU-nr.: PGI-IT-1515-AM01 — 22.12.2016

BOB ( ) BGB ( X )

1. Betegnelse

»Radicchio Variegato di Castelfranco«

2. Medlemsstat eller tredjeland

Italien

3. Beskrivelse af landbrugsproduktet eller fødevaren

3.1. Produkttype

Kategori 1.6. Frugt, grøntsager og korn, også forarbejdet

3.2. Beskrivelse af produktet med betegnelsen i punkt 1

De kulturer, som anvendes til at producere »Radicchio Variegato di Castelfranco« BGB, skal være planter af Compositae-familien, Cichorium intybus-slægten, den vilde variant, herunder den rødbladede type.

Produktets egenskaber

Ved afsætningen skal radicchio mærket med »Radicchio Variegato di Castelfranco« BGB have følgende egenskaber:

— udseende: velformet hoved i klare farver med en diameter på højst 15 cm; ved bunden er der en første kreds af flade blade, næste kreds af blade vender lidt opad, og ind mod midten vender bladene mere og mere opad, uden egentligt hjerteblad; stokken er maksimalt 4 cm lang med en diameter, der står i forhold til hovedets størrelse; bladene er runde, bølgede, har krøllede kanter og er så kraftige som muligt

— farve: hvide/flødefarvede blade, der er brogede med spredte pletter af forskellige nuancer fra lys violet til mørklilla og kraftig rød

— smag: bladene har en delikat smag fra sødlig til behagelig bitter

— størrelse: hovederne vejer mindst 100 g med en mindste diameter på 15 cm.

Vareprofilen for »Radicchio Variegato di Castelfranco« defineres således: perfekt modningsgrad; hvid til flødefarvet med ligelig fordeling af pletter, der går fra lysviolet til kraftig rød; letbølgede blade med krøllede kanter; rimelig fast hoved; mellemstort til stort hoved; ensartede hovedstørrelser; omhyggelig afpudsning og fejlfri; stokken velproportioneret i forhold til hovedet og højst 4 cm lang.

3.3. Foder (kun for produkter af animalsk oprindelse) og råvarer (kun for forarbejdede produkter)

—

3.4. Specifikke etaper af produktionen, som skal finde sted i det afgrænsede geografiske område

Alle trin i produktionen af »Radicchio Variegato di Castelfranco« BGB, fra såning/udplantning til høst, herunder drivning, blegning og trimning, skal foregå i det geografiske produktionsområde.

3.5. Særlige regler vedrørende udskæring, rivning eller emballering osv. af det produkt, som betegnelsen henviser til

Radicchio, der afsættes med den beskyttede geografiske betegnelse »Radicchio Variegato di Castelfranco« BGB, skal pakkes i det geografiske produktionsområde i egnede beholdere til fødevarer uden dog at overskride et samlet vægtindhold på 10 kg. Egenskaberne for sådanne emballagetyper skal gøre det muligt at bevare produktet ordentligt, uden at det går i stykker eller bliver dårligt.

Hvis produktet skal forarbejdes, kan det afsættes i egnede beholdere (bins), forudsat at vægten ikke overstiger 250 kg. Som garanti for slutkunden skal alle beholdere have et låg, som kan forsegles.

Ved detailsalg i emballage på over 2 kg kan produktet tages ud af emballagen, idet seglet brydes, og sælges som individuelle hoveder til slutkunden.

3.6. Særlige regler for mærkning af det produkt, den registrerede betegnelse henviser til

På selve beholderne skal der med samme størrelse store bogstaver være anført »Radicchio Variegato di Castelfranco« BGB. Ud over de lovkrævede oplysninger kan beholderne også indeholde eventuelle supplerende oplysninger, der ikke er anprisninger og heller ikke vildleder forbrugeren om produktets art og egenskaber.

På hver beholder og/eller forseglet låg skal der desuden være anført BGB-logoet i form, farver og størrelse eller forhold som foreskrevet. Logoet, der er rødt på hvid bund, består af en stiliseret radicchio, hvorover der står »Radicchio Variegato di Castelfranco IGP«, og det hele er omgivet af en rød kant.

Skrifttype: Rockwell condensed

Logoets farve: Rød = Magenta 100 % — Gul 80 % — Cyan 30 %

Logoet kan af den pågældende part desuden tilknyttes seglet.

Alle andre oplysninger end »Radicchio Variegato di Castelfranco IGP« skal stå med betydeligt mindre bogstaver.

4. Præcis afgrænsning af det geografiske område

Produktions- og pakningsområdet for »Radicchio Variegato di Castelfranco« omfatter i provinserne Treviso, Padova og Venedig hele det område, der administrativt udgør følgende kommuner.

Provinsen Treviso: Breda di Piave, Carbonera, Casale sul Sile, Casier, Castelfranco Veneto, Castello di Godego, Istrana, Loria, Maserada sul Piave, Mogliano Veneto, Morgano, Paese, Ponzano Veneto, Preganziol, Quinto di Treviso, Resana, Riese Pio X, San Biagio di Callalta, Silea, Spresiano, Trevignano, Treviso, Vedelago, Villorba og Zero Branco.

Provinsen Padova: Albignasego, Battaglia Terme, Borgoricco, Camposanpiero, Cartura, Casalserugo, Conselve, Due Carrare, Loreggia, Maserà di Padova, Massanzago, Monselice, Montagnana, Montegrotto Terme, Pernumia, Piombino Dese, Ponte San Nicolò, San Pietro Viminario, Trebaseleghe og Tribano.

Provinsen Venedig: Marcon, Martellago, Mira, Mirano, Noale, Salzano, Santa Maria di Sala, Scorzè og Spinea.

5. Tilknytning til det geografiske område

»Forholdene ved udplantning og aktiviteter i forbindelse med pasning af afgrøderne på de jordstykker, som anvendes til produktionen af »Castelfranco« BGB, skal være dem, der traditionelt anvendes i området, og under alle omstændigheder være således, at de giver salathovederne deres særlige egenskaber. Frisk, dyb jord, som er veldrænet, ikke-alkalisk og ikke overdrevent rig på næringsstoffer, navnlig kvælstof, anses for at være passende til produktion af »Radicchio Variegato di Castelfranco«. Særligt velegnet er dyrkningsområder med leret sandbund, som tidligere har været oversvømmet, og som nu afkalkes, med et klima, som har tilstrækkeligt regnfulde somre og moderate maksimumstemperaturer, tørre efterår og vintre, der bliver kolde tidligt og har minimumstemperaturer helt ned til − 10 °C. Miljøet og de naturgivne og menneskelige faktorer i produktionsområdet giver »Radicchio Variegato di Castelfranco« de foreskrevne egenskaber. Historien, udviklingen, de lokale bedrifters og jordbrugernes århundredgamle traditioner, jordbundens egenskaber, klimaet, grundvandets temperatur og muligheden for at skabe kilder ved at bore i jorden, og således med ringe omkostninger, skaber tilsammen tilknytningen mellem dyrkningen af »Radicchio Variegato di Castelfranco« og det lokale miljø, hvor den dyrkes i øjeblikket.«

Henvisning til offentliggørelsen af varespecifikationen

(Artikel 6, stk. 1, andet afsnit, i nærværende forordning)

Gazzetta Ufficiale della Repubblica Italiana (den italienske republiks tidende) nr. 196 af 23. august 2016 og nr. 260 af 7. november 2016.

http://www.politicheagricole.it/flex/cm/pages/ServeBLOB.php/L/IT/IDPagina/3335

(1) EUT L 343 af 14.12.2012, s. 1.